
Temeljem Uredbe Komisije (EU) 2024/3118. od 10. prosinca 2024. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na de minimis potpore, članka 15. (Programa potpora male vrijednosti u poljoprivredi na  području Brodsko-posavske županije za razdoblje 2025.-2027. godine“ („Službeni vjesnik Brodsko-posavske županije“, broj 06/2025.), a u skladu s Prijedlogom o dodjeli potpore male vrijednosti za istraživačke projekte u poljoprivredi na području Brodsko-posavske županije za 2026. godinu (KLASA: 320-01/26-04/02, URBROJ: 2178-04-02/03-26-05 od 24. lipnja 2025.) Povjerenstva za provedbu Programa potpore male vrijednosti u poljoprivredi na području Brodsko-posavske županije za razdoblje 2025.-2027. godine, donosim 
ODLUKU
o dodjeli potpora male vrijednosti za istraživačke radove/projekte u poljoprivredi na području Brodsko-posavske županije u 2026. godini 
Članak 1.

Temeljem provedenog Javnog poziva za dodjelu potpora za istraživačke radove i/ili projekte u poljoprivredi na području  Brodsko-posavske županije za 2026. godinu i Programa potpore male vrijednosti u poljoprivredi na području Brodsko-posavske županije za razdoblje 2025-2027. godine po MJERI 1.9.  Potpora za istraživačke radove i/ili projekte u poljoprivredi na području Brodsko-posavske županije dodjeljuje se ukupno 15.000,00 eura od čega: 
· Srednjoj školi Matija Antun Reljković Slavonski Brod, Ivana Cankara 76, 3500 Slavonski Brod za istraživački projekt: „AgroMeteo škola“ iznos od 5.000,00 eura

· Sveučilištu u Slavonskom Brodu, Trg Ivane Brlić Mažuranić 2, 35000 Slavonski Brod za istraživački projekt: „Odstupanje od gnojidbene preporuke i njegov utjecaj na mineralni sastav i fiziološke pokazatelje u soji“ iznos od 5.000,00 eura i
· Sveučilištu u Slavonskom Brodu, Trg Ivane Brlić Mažuranić 2, 35000 Slavonski Brod za istraživački projekt: „Usporedba mineralnog sastava i sadržaja sekundarnih metabolita različitih kultivara luka“ potpora u iznosu od 5.000,00 eura.

Uvidom u dostupne podatke podataka koji nisu u registru državnih potpora i potpora male vrijednosti dostavljenih od Službe za državne potpore u poljoprivredi Ministarstva poljoprivrede, šumarstva i ribarstva od 03. lipnja i podataka dostupnih u Javnom registru državnih potpora i potpora male vrijednosti od 23. lipnja 2023. godine do 23. lipnja 2026. godine, podnositelji zahtjeva tijekom razdoblja od tri godine uključujući i ostvarenu potporu iz ovog Programa ne prelaze 50.000,00 EUR-a ukupne dodijeljene potpore koje su regulirane člankom 3. Uredbe 2024/3118 od 10. prosinca 2024. godine.  

                                                       Članak 2.
Sredstva iz točke 1. ove Odluke osigurana su u Proračunu Brodsko-posavske županije za 2025. godinu, Razdjel 005 Upravni odjel za gospodarstvo i poljoprivredu, Program 4100 Poticanje ulaganje, Aktivnost A410001 Poticanje ulaganja, Pozicija R0157.1 Subvencije poljoprivrednicima.
Sredstva za potporu male vrijednosti isplatiti će se nakon potpisa Ugovora o dodjeli potpore male vrijednosti između davatelja potpore, Brodsko-posavske županije i korisnika potpore iz članka 1. ove Odluke.

Članak 3.

Zadužuje se Upravni odjel za gospodarstvo i poljoprivredu i Upravni odjel za proračun i financije za realizaciju ove Odluke.

 Članak 4.

Ova Odluka objavit će se u „Službenom vjesniku Brodsko-posavske županije“ i na službenim mrežnim stranicama Brodsko-posavske županije.
KLASA: 320-01/26-04/02
URBROJ: 2178-04-02/03-26-06
Slavonski Brod, 25. lipnja 2026. 

Ž U P A N

dr.sc. Danijel Marušić, dr.med.vet.

